Dobelē

|  |  |
| --- | --- |
| **15.02.2024. Nr.** **2.5/2024/606**  Uz Nr. V-39-02/2024 no 13.02.2024. | **Biedrībai “Latvijas Daudzbērnu**  **ģimeņu apvienība”**  e-pasts: laiks.gimenei@gmail.com |

**Par pašvaldības brīvprātīgajām**

**iniciatīvām atbalstīt daudzbērnu ģimenes**

Atbildot uz Jūsu 2024.gada 13.februāra vēstuli *“Par pašvaldības brīvprātīgajām iniciatīvām atbalstīt daudzbērnu ģimenes”*, sniedzam šādu informāciju:

* + - 1. Pirmā bērna piedzimšanas pabalsts ir 200 EUR. Arī par katru nākamo jaundzimušo tiek izmaksāts šāds vienreizējs pabalsts. Papildus pie bērna dzimšanas reģistrēšanas dāvanā ir grāmata vecākiem, kā arī pirmajā dzīves gadā tiek pasniegta saktiņa, kas atspoguļota novada ģerbonī. Ja vienās dzemdībās piedzimst divi bērni, pabalsts ir 600 EUR, ja vienās dzemdībās piedzimst trīs bērni - 1000,00 EUR. Gadījumos, kad vienās dzemdībās piedzimst četri un vairāk bērni, pabalsta apmēru nosaka Dobeles novada dome ar lēmumu.

1. Daudzbērnu ģimenei, audžuģimenei vai ģimenei, kurā aug bērns ar invaliditāti, kā arī maznodrošinātai vai trūcīga ģimenei ēdināšanas izmaksas pirmsskolas izglītības iestādē sedz pašvaldība. Bezmaksas ēdināšana ir visiem pirmsskolas bērniem vecumā no 5-6 gadiem;

Pusdienu izmaksas arī visās novada skolās sedz pašvaldība (no 1-12 klasei).

Dobeles novada Sociālais dienests piešķir pabalstu ēdināšanas izdevumu segšanai trūcīgai un maznodrošinātai mājsaimniecībai ar bērniem, kura ir deklarējusi savu dzīvesvietu Dobeles novada pašvaldības administratīvajā teritorijā, ja bērni mācās citu pašvaldību pirmsskolas un vispārējās izglītības iestādēs.

1. Trūcīgām un maznodrošinātām mājsaimniecībām, kuras ir deklarējušas savu dzīvesvietu Dobeles novada pašvaldības administratīvajā teritorijā, Sociālais dienests piešķir papildu sociālās palīdzības pabalstus, piemēram, veselības aprūpes izdevumu apmaksai līdz 100 EUR kalendārajā gadā, bet mājsaimniecībā, kurā ir bērni, papildu 12 eiro par katru bērnu, iesniedzot  izdevumus apliecinošu dokumentu kopijas, kā arī pabalstu bērna apģērbam un ar izglītību saistītu izdevumu apmaksai 50 eiro katram bērnam vienu reizi kalendārajā gadā.
2. Pašvaldības profesionālās ievirzes izglītības iestādēs daudzbērnu ģimenes bērnus, bērnus no audžuģimenes, bērnus ar invaliditāti, kā arī arī bērnus no ģimenes ar maznodrošinātās vai trūcīgās mājsaimniecības statusu pašvaldība ir atbrīvojusi no līdzmaksājuma;
3. Pašvaldības izglītības iestādēs visiem bērniem interešu izglītības pulciņi ir bezmaksas;
4. Pašvaldībā nav noteiktas atlaides kultūras pasākumu apmeklēšanai;
5. Daudzbērnu ģimenēm ir noteikta nekustamā īpašuma nodokļa atlaide 50 % no aprēķinātās nodokļa summas par ģimenes mājokli, bet ne vairāk par 500 EUR gadā.

Pašvaldība organizē un apmaksā nometnes un sniedz līdzfinansējumu nometņu organizēšanai.

Pašvaldība nodrošina skolēnu bezmaksas pārvadājumus.

Palīdzība bērniem ar īpašām vajadzībām, sniedzot atbalstu biedrībām.

Ar informāciju par atbalstu ģimenēm var iepazīties Dobeles novada pašvaldības mājas lapā:<https://www.dobele.lv/lv/jaunums/pasvaldiba-sniedz-atbalstu-novada-gimenem?fbclid=IwAR0_Z0WJGFivcDlT6wIuNfgpvptCLMniuzpoXkn6EZ8BeAzqxJIuMr3WwNs>

Domes priekšsēdētāja vietnieks G.Safranovičs

Safranovičs 63725386

guntis.safranovics@dobele.lv